Knut Jøran Helmers

Knut Jøran Helmers (født 7. februar 1957, død 15. april 2021) var en norsk sjakkspiller. Han ble norgesmester i sjakk to ganger, i 1976 og 1977. Han ble også nordisk mester i sjakk i Reykjavík i 1981. Han vant junior-NM i sjakk i 1972, etter omkamp.
 
I 1978 ble Helmers Internasjonal mester i sjakk (IM), som den sjette i Norge som klarte kravene til denne tittelen. Han spilte fem sjakk-olympiader (lag-VM i sjakk) for Norge, i 1976, 1978, 1980, 1982 og 1984. I 1980 og 1982 spilte han på første bord. I disse fem turneringene spilte han til sammen 52 parti, og fikk 30 poeng etter 15 seire, 30 remis og 7 tap.

Han var trener for mange markante sjakkspillere, deriblant Simen Agdestein, Jon Ludvig Hammer og svenske Harry Schüssler.

Han skrev sjakkspalten i Arbeiderbladet fra 1979 til 1991. 

Helmers la opp som aktiv turneringsspiller etter 1986. Han var medlem av Oslo Schakselskap og Sjakklubben Stjernen.

Bøker 
 Revansjen som glapp – Returmatchen Kasparov-Karpov 1986, Formatic A/S Fagbokforlag, 1986, ISBN 82-90431-00-7
 Sjakkleksjoner med Simen Agdestein, 1987, ISBN 82-496-0064-9

Referanser

Eksterne lenker 
 
 Knut Jøran Helmers sine parti i Norge hos NorBase
 
 

Norgesmestere i sjakk
Sjakkolympiadedeltagere
Norske internasjonale mestere i sjakk
Nordiske mestere i sjakk
Norske sjakkspillere